**ОЛИМПИАДА ПО БЪЛГАРСКИ ЕЗИК И ЛИТЕРАТУРА**

**ОБЩИНСКИ КРЪГ**

**13.12.2019 г.**

**ТЕСТ ПО БЪЛГАРСКИ ЕЗИК И ЛИТЕРАТУРА – 7. КЛАС**

Уважаеми ученици,

Тестът съдържа **30 задачи** по български език и литература и отговор на литературен въпрос. Тестовите задачи са два вида: с избираем отговор с четири възможности за отговор, от които само един е верен, и с кратък свободен отговор.

**Отговорите отбелязвайте със син цвят на химикала ВЪРХУ теста**. Зачертайте със знака Х буквата на отговора, който считате за верен. Ако прецените, че първоначалният Ви отговор не е верен и искате да го поправите, запълнете с кръг буквата на грешния отговор и зачертайте със знака **Х** буквата на друг отговор, който приемате за верен.

За задачите със свободен отговор са оставени празни редове, на които да запишете своите отговори. Ако прецените, че записаният свободен отговор не е верен, задраскайте го с хоризонтална черта и запишете над него отговора, който смятате за правилен.

**Максималният брой точки от теста е 60.**

**Напишете отговора на литературния въпрос върху допълнителните листове извън тестовата част.** Вашият текст не трябва да надвишава три страници.

**Максималният брой точки от текста е 40.**

Максималният брой точки от двата компонента е 100. **До областния кръг се допускат ученици, получили от 90 до 100 точки.**

**ПОЖЕЛАВАМЕ ВИ УСПЕШНА РАБОТА!**

**Прочетете текста и изпълнете задачи от 1. до 8. включително.**

Преди европейската колонизация (започнала през XVI век) по-голямата част от племената в Северна и Южна Америка се намирали на различни степени на първобитно-общинния строй, като при някои господствал матриархат, а при други -патриархат. Културното разнообразие на коренните народи от Северна Америка е голямо. Според местообитанието си в дадена област племената се различавали не само в културно, а и в социално и битово отношение.

Когато Америка е завоювана от европейците, местното население дълго време смятало книгата за „говореща”. Европейски пътешественик от XVIII век разказва следната любопитна история за „шпионските” способности на писмото.

Един европейски мисионер изпратил своя слуга – индианец – до съседното селище да отнесе на негов приятел една кошница с плодове. Към нея било приложено писмо с описание на съдържанието й. По пътя слугата огладнял, знаел, че никой не може да го види, и изял част от плодовете. Какво било учудването му обаче, когато пристигнал! Вместо да получи благодарност, бил нахокан, а европеецът подробно изброил липсващото. Индианецът се усъмнил, че писмото го е издало.

Следващия път, когато слугата изпълнявал подобна заръка, се постарал да не бъде „забелязан” от писмото. Затова го скрил под един камък, обърнал се с гръб и отново преполовил кошницата. За негов ужас обаче писмото отново го издало.

У индианеца окончателно се затвърдила представата, че писмото може да вижда навсякъде и знае всичко, че в него се крие божествена сила.

|  |  |  |  |
| --- | --- | --- | --- |
| **РАЗПРЕДЕЛЕНИЕ НА ТЕРИТОРИИТЕ НА АМЕРИКА МЕЖДУ ЕВРОПЕЙСКИТЕ МОРСКИ СИЛИ** | | | |
| **Франция** | Земите по поречието на р. Сейн Лорънс | Земите около Големите езера | Поречието на р. Мисисипи (Френска Луизиана) |
| **Испания** | Южна и Централна Америка | Флорида |  |
| **Холандия** | Залива Чесапийк | Устието на реката, наречена днес Хъдсън |  |
| **Англия** | Нова Англия (Северни колонии) – Ню Хемпшир, Масачузетс Бей, Роуд Айлънд, Кънектикът | Средни колонии – Ню Йорк, Ню Джърси, Пенсилвания, Делауеър | Южни колонии – Мериленд, Вирджиния, Северна Каролина, Южна Каролина, джорджия |

1. **Кое е вярното твърдение за двата източника на информация – текст и таблица?**

А) Двата източника представят американската колонизация от различна гледна точка.

Б) Таблицата и текстът дават научна информация за политическите процеси при завладяването на Америка.

В) Разказаната в текста легенда намира своето научно потвърждение в таблицата.

Г) Уточняват се културните различия между местните индиански племена и европейските.

1. **В текста се съдържа информация за:**

А) четирите експедиции на Христофор Колумб

Б) за ограмотяването на индианците

В) за хитростта на европейците в Америка

Г) за първата среща на индианците с написани думи

1. **Кое твърдение е вярно според текста?**

А) Авторът разказва случка от живота на един индианец.

Б) Авторът запознава с любопитната история, разказана от един пътешественик.

В) Един индианец разказва случка от своя живот.

Г) Читателите се запознават с историята на Америка.

1. **Кое твърдение НЕ е вярно според информацията в таблицата?**

А) Тринайсетте колонии на Англия са разделени на географски принцип в северните, средните и южните части на днешните САЩ.

Б) Държавите, колонизирали Америка, са мощни европейски морски сили.

В) Холандия колонизира по-малко територии от Испания и Франция.

Г) Страната, придобила най-много територии в Северна и Южна Америка, е Англия.

1. **В кой абзац се разказва за опита на индианеца да „надхитри” писмото?**

.................................................................................................................

1. **Защо маркираните в текста думи говореща и шпионските са поставени в кавички?**

..........................................................................................................................................................................................................................................................................

1. **Как са свързани първото и второто изречение от третия абзац на текста?**

А) чрез повторение

Б) чрез лексикален синоним

В) чрез лично местоимение

Г) чрез притежателно местоимение

1. **Какво по цел на изказване е изречението от текста: Какво било учудването му обаче, когато пристигнал!**

...........................................................................................................................

**Прочетете изречението и изпълнете задачите след него.**

*Културният шафранов минзухар е цъфтящо през есента многогодишно растение, непознато в див вид.*

1. **НЕ е вярно, че в изречението:**

А) има две причастия – *цъфтящо* и *непознато*

Б) причастията са: сегашно деятелно и минало страдателно

В) е допусната правописна грешка при думата *непознато*

Г) причастията са в ср.р., ед.ч., нечл.

1. **Първата дума от изречението (културният) е членувана с пълен член, защото е:**

...............................................................................................................................

1. **В кой от редовете НЕ е допусната правописна грешка?**

А) неострашим

Б) недорасал

В) необузданна

Г) неузрял

1. **В кой ред има допусната правописна грешка?**

А) оттенък, поддръжник, разсписание

Б) омаловажавам, одухотворявам, отънявам

В) гълъбарник, пълчища, припадък

Г) рекордьор, йеромонах, батальон

1. **В коя от подчертаните думи е допусната граматическа грешка?**

По случай влизането на България в Европейската (А) общност (Б) Българска (В) народна банка пуска юбилейна (Г) монета.

1. **Кой ред съдържа само частици?**

А) на, ала, ни

Б) не, ли, ще

В) ми, ме, си

Г) дали, или, че

1. **В кое изречение подлогът е изразен с местоимение?**

А) Дивото го зове.

Б) Мало и голямо се втурнаха към полето.

В) Всяко нещо си има начало и край.

Г) Троица братя града градяха.

1. **Форми за кои глаголни времена са употребени в изречението?**

Той беше отворил дума за четите, които щяха да преминат през Дунава много скоро.

.........................................................................................................................................................................................................................................................................................................

1. **Каква е синтактичната служба на подчертаните думи в изречението?**

Той беше Бенковски, войводата, и в ръцете му се виждаше байракът на бунта.

..........................................................................................................................................................................................................................................................................................................

1. **Преобразувайте пряката реч в непряка, като спазите правилата за пунктуационно оформяне и запазите основното глаголно време.**

В началото на часа учителят ги посъветва:

* Четете внимателно условията на задачите и не се разсейвайте. Надявам се да се справите добре!

...................................................................................................................................................................................................................................................................................................................................................................................................................................................................................................................................................................................................................................................................................................................................................................................

1. **Препишете текста, като редактирате допуснатите правописни и пунктуационни грешки, както и грешките при членуване.**

Във различни страни по света на 1 април всяка година се празнува деня на шегата. Това не е офицялен празник но е спечелил широка популярнос и се празнува като ден в който много хора се шегуват и разказват забавни не бивалици на свойте приятели, семейство съседи и колеги.

Съществуват различни версий за произхода на Деня на шегата макар, че по-важен е духът на празника. И както писателят Чудомир обичал да казва: Най-празния от нашите дни е този, в който не сме се засмели нито веднъж.

......................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................

1. **Какви са думите „плавен” и „плувен”?**

А) синоними

Б) антоними

В) пароними

Г) омоними

1. **Преобразувайте сложното изречение в просто, като запазите смисъла му.**

Казват, че пиенето на вода, съчетано с приемането на здравословни храни, е вярната рецепта за дълголетие.

.......................................................................................................................................................................................................................................................................................................................................

1. **Кой образ НЕ е общ за двете стихотворения на Добри Чинтулов – „Стани, стани, юнак балкански” и „Вятър ечи, Балкан стене”?**

А) братята славяни

Б) юнакът

В) народът

Г) родният Балкан

1. **Кое твърдение НЕ е вярно?**

А) Народният поет Иван Вазов е роден в подбалканския град Сопот.

Б) Родното място на поета революционер Христо Ботев е Калофер.

В) Добри Чинтулов е роден в Сливен и умира в Цариград.

Г) Вазов е автор на стихотворението „Отечество любезно”, което пише в Хисаря след Освобождението.

1. **Каква е формата на изказ в „На прощаване в 1868г.” от Ботев?**

А) монологична изповед пред майката

Б) диалог с майката

В) писмо до майката

Г) спор с майката и братята

1. **Кое е най-важното за Ботевия лирически герой от „На прощаване в 1868г.”?**

А) майчината прошка

Б) верността на либето

В) освобождението на отечеството

Г) завръщането му жив след битката

1. **От кое произведение е следният стих?**

*Догде е мъничка змията, елате да се съберем!*

А) „Вятър ечи, Балкан стене”

Б) „На прощаване в 1868г.”

В) „Стани стани, юнак балкански”

Г) „Отечество любезно, как хубаво си ти!”

**27.** **Попълнете таблицата, като срещу цитата запишете какво художественото средство е подчертаният израз.**

|  |  |  |
| --- | --- | --- |
| № | Цитат | Художествено средство |
| 1. | «немили, клети, недраги» |  |
| 2. | «със сърце мъжко, юнашко» |  |
| 3. | «а пък със сабя помилват» |  |
| 4. | «бяло ми месо по скали,  по скали и по орляци” |  |

**28**. **Попълнете таблицата, като във втората колона запишете името на** **литературния герой, за когото се отнася съответният цитат.**

|  |  |  |
| --- | --- | --- |
| № | Цитат | Герой |
| А | “Най-старият от тях ,който беше най-снажен, дълголик, сух, жълт, с гъста черна брада...” |  |
| Б | “Оня, който разказваше, беше един висок мъж с дребно и надупчено от шарката лице, с дълги сиви мустаци и с лукави, дръзки очи.” |  |
| В | “Той имаше лице сухо, длъгнесто, жълтеникаво, което се окончаваше с една остра брада без косми.” |  |
| Г | “Мечтател, идеалист, ветреник – той искаше да вкуси от сладостта на неизвестното и новото.” |  |

**29**. **Кой цитат е от повестта на Иван Вазов „Немили-недраги”?**

А) „Изведнъж пред него се бялна Дунавът, покрит с тънко було от сняг.”

Б) „ Лутнали, припнали всички американци като чарковете на една машина...”

В) „Като че някой пожар или друга грозна стихия е погнала жителите на триединния град.”

Г) „Ще я видите, чедо, ще я видите.”

**30. Кой от литературните термини е излишен?**

А) разказ

Б) повест

В) елегия

Г) роман

**Създайте текст – отговор на литературен въпрос, в обем до три (3) страници:**

***Какво е нравственото послание на бунтовника към братята му? („На прощаване в 1868г.?”, Христо Ботев)***

**ОЛИМПИАДА ПО БЪЛГАРСКИ ЕЗИК И ЛИТЕРАТУРА**

**ОБЩИНСКИ КРЪГ**

**13.12.2019 г.**

**ТЕСТ ПО БЪЛГАРСКИ ЕЗИК И ЛИТЕРАТУРА – 7. КЛАС**

**Ключ с верните отговори и точките**

|  |  |  |  |  |  |
| --- | --- | --- | --- | --- | --- |
| **№ на въпрос** | **Отговор** | **Точки** | **№ на въпрос** | **Отговор** | **Точки** |
| **1.** | а | **1т.** | **16.** | Минало предварително и бъдеще време в миналото | **2 т.** |
| **2.** | г | **1т.** | **17.** | Несъгласувани определения | **2 т.** |
| **3.** | б | **1 т.** | **18.** | В началото на часа учителят ги посъветва да четат внимателно условията на задачите и да не се разсейват и добави, че се надява да се справят добре. | **3 т.** |
| **4.** | г | **1 т.** | **19.** | В ... ДеняТ... официАлен , ...популярносТ..,в който ..небивалици..своИте , съседи...версиИ , макар че ...”Най-празнияТ ...” | **14 т.** |
| **5.** | В четвъртия | **2 т.** | **20.** | в | **1 т.** |
| **6.** | Защото са употребени в преносен смисъл | **2 т** | **21.** | Според някои пиенето на вода, съчетано с приемането на здравословни храни, е вярната рецепта за дълголетие. | **2 т.** |
| **7.** | в | **1 т.** | **22.** | а | **1 т.** |
| **8.** | възклицателно | **2 т.** | **23.** | в | **1 т.** |
| **9.** | в | **1 т.** | **24.** | а | **1 т.** |
| **10.** | Определение на подлога | **2 т.** | **25.** | в | **1 т.** |
| **11.** | г | **1 т.** | **26.** | в | **1 т.** |
| **12.** | а | **2 т.** | **27.** | Градация  Инверсия  Метафора  Спираловидно повторение/повторение | **4 т.** |
| **13.** | в | **2 т.** | **28.** | Странджата  Македонски  Хаджият  Бръчков | **4 т.** |
| **14.** | б | **1 т.** | **29.** | а | **1 т.** |
| **15.** | в | **1 т.** | **30.** | в | **1 т.** |

Общо : 60 точки

**ОЛИМПИАДА ПО БЪЛГАРСКИ ЕЗИК И ЛИТЕРАТУРА**

**VII КЛАС**

|  |  |
| --- | --- |
| **КРИТЕРИИ ЗА ОЦЕНЯВАНЕ НА ОТГОВОР НА ЛИТЕРАТУРЕН ВЪПРОС** | **БРОЙ ТОЧКИ** |
| 1. **Умения за създаване на текст съобразно особеностите на отговор на литературен въпрос** | **Общо 7 т.** |
| Отчетливо (ясно) заявена теза | **1** |
| Теза, адекватна на зададения въпрос | **1** |
| Логическо извеждане на подтези (ако зададеният въпрос предполага повече от една теза) | **1** |
| Целенасочено и задълбочено аргументиране на тезата/ на всяка подтеза | **до 2 т.** |
| Точно и адекватно позоваване на литературния текст (цитати, преразказ с функция на илюстрация на аргумент) | **до 2 т.** |
| 1. **Умения за разсъждаване върху текстовите структури и върху структурните елементи на художествения текст с цел аргументиране на заявената теза (напр. *сюжет/фабула; композиция; художествен образ; герой; художествен детайл; пейзаж и др.)*** | **Общо 8 т.** |
| 1. **Умения за разсъждаване върху ролята на тропите и фигурите на езика в художествения текст съобразно тезата** | **Общо 2 т.** |
| 1. **Умения за композиране и структуриране на ученическия текст** | **Общо 5 т.** |
| Обособяване на композиционните елементи на ученическия текст (увод, теза, аргументативна част, заключение) и тяхната адекватност на зададения въпрос | **до 3 т.** |
| Смислово обвързване на композиционните елементи на ученическия текст | **до 1 т.** |
| Смислово обвързване на структурните елементи на ученическия текст (между тезата и подтезите, между тезата/подтезата и аргументацията към нея) | **до 1 т.** |
| 1. **Умения за езиково оформяне на ученическия текст** | **Общо 16 т.** |
| Правописни умения | **до 3 т.** |
| Пунктуационни умения (при еднородни части, при обособени части, при вметнати думи и изрази, при различните видове сложни изречения, при цитиране) | **до 4 т.** |
| Синтактична и смислова правилност на изреченията | **до 2 т.** |
| Правилно и последователно преобразуване на пряка реч в непряка и/или в полупряка реч | **до 2 т.** |
| Точна и последователна употреба на системата от глаголни времена и наклонения с основно глаголно време – сегашно | **до 2 т.** |
| Точна и уместна употреба на думи и изрази с пряко и с преносно значение; на термини | **до 3 т.** |
| 1. **Умения за графично оформяне на ученическия текст** | **Общо 2 т.** |
| Графично открояване на абзаците | **1 т.** |
| Ясно отделяне на думите и правилно пренасяне на нов ред | **1 т.** |
| **Оценява се с 0 точки и в случаите, когато ученикът е:**  Предал празен лист. Написал текст, който няма пряко отношение към посочената задача. Писал нечетливо до степен на неразбираемост. |  |
| **ОБЩ БРОЙ ТОЧКИ ПО КРИТЕРИИТЕ:** | **40 т.** |

**Забележка: *Ако един или повече от критериите са неприложими към зададения въпрос, не се отчитат точките за съответния критерий.***

Комисия по изготвяне на материалите:

1....................................................

2. ..................................................